बेहतर काम के लिए एसपी हुए सम्मानित
डीजीपीडीके पांडेय ने बोकारो के पुलिस अधीक्षक वाईएस रमेश को बेहतर काम करने के लिए पुलिस मुख्यालय रांची में एक कार्यक्रम के दौरान सम्मानित किया। डीजीपी ने एसपी के कुशल नेतृत्व क्षमता, कार्यकुशलता, कठिन परिश्रम एवं लगन के साथ कार्यों के निष्पादन के लिए प्रशंसा की और उन्हें प्रशस्ति पत्र सौंपा। एसपी रमेश के बेहतर कार्यों में जिले में ई-पासपोर्ट सेवा शुरू करनी है, जिसमें आवेदक का दो से तीन दिन के अंदर पासपोर्ट वेरिफिकेशन हो जाता है। महिला उत्पीड़न से संबंधित विवादों का त्वरित निपटारा करना, महिला हिंसा रोकने के लिए पिंक पेट्रोल शुरू करना, पांच जनवरी को अपने नेतृत्व में बोकारो-धनबाद में डकैती की घटना की अंजाम देने की योजना बना रहे कुख्यात अपराधियों को गिरफ्तार करना शामिल है। इसके अलावा चतरोचट्टी में पुलिस ने आम लोगों की सहायता से मुख्य सड़क की मरम्मति कराई तो प्रशंसा मिली। चतरोचट्टी का यह मार्ग टूटा-फूटा हुआ था, जिससे आवाजाही में काफी दिक्कतों का सामना करना पड़ता था। सड़क की मरम्मत पुलिस ने आम लोगों के सहयोग से की।
hin_Deva hin_Deva